Hakkarin koulu

Hakkarin koulu (vuoteen 1976 Lempäälän ja Vesilahden yläaste, vuoteen 1992 Lempäälän yläaste) on peruskoulu Lempäälässä. Koulu sijaitsee Hakkarissa noin 3 kilometriä Lempäälän keskustasta pohjoiseen. Tampereelle matkaa on 20 kilometriä. Koulussa on perusopetusta luokille 7–9 ja joustavaa perusopetusta luokalle 9. Oppilaita oli noin 500 ja opettajia 50 lukuvuoden 2024–2025 alussa. Nykyinen koulurakennus on valmistunut 1983. Se edustaa Oulun koulukunnan punatiiliarkkitehtuuria. Rakennus koostuu viidestä solusta. Eri luokka-asteet piti alun perin sijoittaa omiin soluihinsa. Väliaikainen lisärakennus Viipale valmistui vuonna 1988 ja uusin lisärakennus Suikale siirrettiin Lempoisten koulusta Hakkariin vuonna 2014. Peruskorjaus 2026-27 Pidempään sisäilmaongelmista kärsinyt, asemakaavalla suojeltu koulurakennus, on päätetty peruskorjata kattavasti. Peruskorjaushankkeen päätoteuttaja on SRV ja hankkeen arvo on noin 7 miljoonaa euroa. Rakennustyöt käynnistyivät kevään 2026 aikana ja hanke valmistuu vaiheittain vuoden 2027 loppuun mennessä. Peruskorjauksessa uusitaan muun muassa ulkoseinien julkisivutiilimuuraus ja lämmöneristeet. Sisätiloissa uusitaan talotekniikkaa ja pintamateriaaleja. Tilojen akustiikkaa parannetaan. Peruskorjattavan rakennuksen laajuus on noin 5 800 bruttoneliötä. Osa opetuksesta järjestetään koulun lähellä sijaitsevissa väistötiloissa. Opetus Hakkarin koulussa voi opiskella englantia, ruotsia, saksaa ja ranskaa. Koulussa on liikuntaa ja englantia painottavat luokat, joille haetaan soveltuvuuskokeella tai pääsykokeella. Koulun englanninkielen luokat opiskelevat historiaa, biologiaa, matematiikkaa ja maantietoa englanniksi. Englannin luokalla on yleensä koulumatka johonkin englanninkieliseen maahan 9. luokan lopussa. Urheiluluokalla on enemmän liikuntatunteja ja heillä on myös koulumatka 9. luokan lopussa. Rehtorit Tapani Huhta 1983–1993 Satu Procopé 1993–1994 Heini Mäenpää 1994–2003 Sanna Oikarinen 2003–2022 Tommi Roininen 2022–2023 Sanna Oikarinen 2023–2026 Ilkka Peltoniemi 2027 alkaen Nettivekkari-lehti Nettivekkari oli Hakkarin koulun verkkolehti, joka perustettiin vuonna 1983. Nettivekkaria tuotti sähköisen median valinnaiseksi valinneet oppilaat. Vekkari tuli nimestä Hakkari. Nettivekkari-lehti lakkautettiin vuonna 2018 valinnaisaineiden vähenemisen takia. Lähteet Aiheesta muualla Hakkarin koulun kotisivut Vekkari-lehti